ΓΡΑΠΤΗ ΕΡΩΤΗΣΗ E-1428/01

υποβολή: Cristiana Muscardini (UEN) προς την Επιτροπή

(17 Μαΐου 2001)

Θέμα: Νέα τρομοκρατική απόπειρα στο Ισραήλ

Οι σημερινές εφημερίδες αναφέρουν την είδηση μιας ακόμη τρομοκρατικής ενέργειας παλαιστινιακού καμικάζι στη κωμόπολη Kfar Saba του Ισραήλ. Η απόπειρα αυτή επιβεβαιώνει ότι κάθε φορά που οι διαπραγματεύσεις ανάμεσα στο Ισραήλ και την Παλαιστινιακή Αρχή τείνουν να ξαναβρούν το δρόμο τους μπλοκάρονται από τους εξτρεμιστές. Από τούτο προκύπτει, από τη μία πλευρά, η μικρή αξιοπιστία των παλαιστινίων ηγετών ως σοβαρών διαπραγματευτών και, από την άλλη, η διαρκής ανικανότητα της διεθνούς κοινότητας (η ΕΕ είναι ουσιαστικά απούσα) προκειμένου να αναλάβει συγκεκριμένες δράσεις για την αποκατάσταση της ειρήνης και της ασφάλειας στην περιοχή.

Με βάση τα ανωτέρω, ερωτάται η Επιτροπή:

1. Έχει η Επιτροπή αναλάβει διπλωματικές δράσεις προκειμένου να καταλήξουν τα δύο μέρη σε μία ειρήνη, στην οποία προσδοκούν εδώ και πολλά χρόνια·

2. Σκοπεύει να ασκήσει πολιτικές πιέσεις προκειμένου να αναλάβει δράσεις η Παλαιστινιακή αρχή για την αντιμετώπιση των πλέον εξτρεμιστικών τάσεων που, εκ των πραγμάτων, εμποδίζουν τις διαπραγματεύσεις μεταξύ των δύο κρατών·

3. Λαμβάνονταςπόψη τον διεθνή χαρακτήρα της ισλαμικής τρομοκρατίας και τους κινδύνους που συνδέονται με αυτόν για την Ευρώπη, ποια μέτρα σκοπεύει να λάβει η Ένωση, προειδοποιώντας ενδεχομένως την Europol, προκειμένου να προλάβει τρομοκρατικές ενέργειες στο έδαφος των κρατών της Ένωσης·

4. Σκοπεύει να συναντηθεί με τον ηγέτη του Ισραήλ και της ΟΑΠ, προκειμένου να αξιολογήσει τις αμοιβαίες θέσεις τους και τα αιτήματά τους και να επεξεργασθεί ένα ευρωπαϊκό ειρηνευτικό πρόγραμμα, μαζί με τα άλλα κράτη, όπως είναι οι ΗΠΑ, που θα μπορούσε να αποτελέσει μία ισχυρή βάση για τον τερματισμό της σύρραξης·

Απάντηση του κ. Patten εξ ονόματος της Επιτροπής

(24 Ιουλίου 2001)

1. Η Ένωση διαδραμάτισε ενεργό ρόλο κατά τη διάρκεια της τρέχουσας κρίσης. Η Προεδρία διατηρεί στενές επαφές με τα μέρη και τα προτρέπει να συνεχίσουν τις ειρηνευτικές συνομιλίες βάσει των αποτελεσμάτων προηγούμενων διαπραγματεύσεων, και με στόχο την επίτευξη τελικής λύσης που να βασίζεται στο διεθνές δίκαιο, καθώς και στα ψηφίσματα 242 και 338 των Ηνωμένων Εθνών.

Η Ένωση θεωρεί ότι η χρήση βίας από τους Ισραηλινούς ήταν αλόγιστη και χωρίς διακρίσεις. Επίσης καταδικάζει τις επιθέσεις των Παλαιστινίων κατά ισραηλινών πολιτών. Η Ένωση έχει επανειλημμένα απευθύνει έκκληση για τερματισμό των πράξεων βίας και επανέναρξη των διαπραγματεύσεων. Και μετά το συμβάν της Kfar Saba, στις 22 Απριλίου 2001, η Προεδρία της Ένωσης εξέδωσε δήλωση με την οποία καταδικάζει όλες τις τρομοκρατικές επιθέσεις.

Στις 14 Μαΐου 2001, το Συμβούλιο συζήτησε την κατάσταση στη Μέση Ανατολή καιποστήριξε την έκθεση και τις προτάσεις της επιτροπής έρευνας του Σαρμ-ελ-Σέϊκ (έκθεση Mitchell), καθώς και την ιορδανο-αιγυπτιακή πρωτοβουλία. Ανέθεσε στον Ύπατο Εκπρόσωπο να διερευνήσει τρόπους για να εξασφαλίσει την πολιτική παρακολούθηση των συμπερασμάτων της έκθεσης που συνέταξε η επιτροπή έρευνας.

2. Η Επιτροπή έχει επανειλημμένα μεταφέρει σαφές μήνυμα προς την Παλαιστινιακή Αρχή ότι πρέπει να πράξει ό,τι είναι δυνατόν στο πλαίσιο των αρμοδιοτήτων της για τον τερματισμό των επιθέσεων εναντίον Ισραηλινών· αυτό περιλαμβάνει και την πρόληψη οιασδήποτεποκίνησης παρόμοιων επιθέσεων. Επίσης, η Επιτροπή κάλεσε επισταμένα την Παλαιστινιακή Αρχή να ελέγξει αποτελεσματικά τιςπηρεσίες ασφαλείας της.

3. Το άρθρο 29 της συνθήκης του Άμστερνταμ αναφέρει ότι η καταπολέμηση της τρομοκρατίας συμβάλλει στην επίτευξη του στόχου της Ένωσης να παρέχει στους πολίτεςψηλό επίπεδο προστασίας εντός ενός χώρου ελευθερίας, ασφάλειας και δικαιοσύνης. Τα κράτη μέλη στο πλαίσιο του Συμβουλίου, με την τακτική συμμετοχή της Επιτροπής, συνεργάζονται για την αντιμετώπιση της εσωτερικής και εξωτερικής απειλής που αποτελούν οι τρομοκρατικές ομάδες στα κράτη μέλη. Η συνεργασία μεταξύ των κρατών μελών βελτιώνεται μέσω ενός νέου συστήματος ανταλλαγής πληροφοριών σχετικά με την τρομοκρατία μέσω δικτυακών τόπων.

Πριν από τα τέλη του έτους, η Επιτροπή θαποβάλει προτάσεις για την εναρμόνιση των ποινικών διατάξεων των κρατών μελών όσον αφορά αδικήματα που συνδέονται με τρομοκρατικές πράξεις και για να καταστεί ευκολότερη η απέλαση ατόμων που κατηγορούνται για τρομοκρατική δραστηριότητα.

Η Europol, στα καθήκοντα της οποίας περιλαμβάνεται η καταπολέμηση της τρομοκρατίας,ποστηρίζει τους φορείς επιβολής του νόμου των κρατών μελών μέσω της ανταλλαγής πληροφοριών και της παροχής στρατηγικών και επιχειρησιακών αναλύσεων. Η Europol έχει αναλάβει να εκπονήσει πρόγραμμα για την παροχή στα κράτη μέλη πληροφοριών σχετικά με τον τρόπο λειτουργίας των τρομοκρατικών οργανώσεων.

4. Με πρωτοβουλία της Ένωσης, εκπρόσωποι των μερών συναντήθηκαν στην Αθήνα τον Απρίλιο του 2001. Ο Πρόεδρος Αραφάτ πραγματοποίησε επίσκεψη στις Βρυξέλλες, στα τέλη Μαΐου του 2001. Πραγματοποιήθηκαν επίσης επισκέψεις στην περιοχή από την πλευρά της Προεδρίας, του Ύπατου Εκπροσώπου Χαβιέ Σολάνα και εκπροσώπων των κρατών μελών. Ο ειδικός απεσταλμένος Μιγκέλ Μορατίνος συμμετείχε ενεργά στη συμφωνία κατάπαυσης του πυρός. Σε συνεργασία με άλλα ενδιαφερόμενα κράτη, η Ένωση θα συνεχίσει να διαδραματίζει ενεργό ρόλο στην ειρηνευτική διαδικασία.